Abruka

Abruka (svensk: Abrö) er ei øy i Estland. Øya ligger 6 km sør for Saaremaa i Østersjøen. Abruka tilhører Saare (eller Saaremaa) fylke og Kaarma kommune. Øya har et areal på 8,78 km² og hadde en befolkning på 16 personer i 2013.Estlands statististiske database, besøkt 22. januar 2019.

De største naboøyene til Abruka er Vahase, Kassilaid og Linnusitamaa (bokstavelig oversatt fra estisk: Fugleskittøya).

Abruka er dekket av løvskog, og øyas høyeste punkt er ni meter over havet. På øya finnes et naturvernområde på 92 hektar. Mellom 1878 og 1880 ble det opprettet en hjortepark på øya, og 13 hjorter ble innført fra Kuramaa. Etterkommere av disse hjortene finnes fremdeles på Abruka.

Det finnes to fyr på Abruka, inklsive det 38 meter høye Abruka fyr. Fyret på Limbi-neset vest på øya ble bygd i 1932.

På kirkegården på Abruka er et kors til minne om de som omkom da bilferga M/S Estonia forliste i Østersjøen i 1994.

Abruka kan nås med båt fra havna i Roomassaare på Saaremaa.Maaturism.ee - Abruka Island , besøkt 22. januar 2019.

 Referanser 

Kategori:Øyer i Estland
Kategori:Saare fylke